**SEURAOTTELU KERAVAN URHEILIJAT - PIHKANISKAT 2021**  
2.9.2021, Immersby, Sipoo

**KILPAILUOHJEET**

Kilpailu toteutetaan Keski-Uusimaa-rastien yhteydessä. Kilpailija ei saa tutustua ratoihin kartanmyynnissä.

Kilpailussa noudatetaan seuraottelun KeU - Pihkan vakiintuneita sääntöjä. Em seurojen edustajat laskevat seuraottelun pisteet.

**Kilpailukartta**  
Kuusivärinen 08/2020, A- ja B-sarjoissa mittakaava on 1:10 000. C- ja D-sarjoissa mittakaava on 1:7500, käyräväli on molemmissa 5 m. Kaikissa sarjoissa käytetään tulostekarttoja (SV). Kartan koko on A4. Kartta on muovikotelossa. Mallikartta on nähtävillä lähtöpaikalla.

**Maasto**  
Kilpailumaasto on pääosin hyväkulkuista talousmetsää sekä paikoitellen pienipiirteisiä avokallioita. Kallioiden väleissä on myös jonkin verran tiheämpää puustoa. Alueella on runsaasti polkuja.

**Kielletyt alueet**  
Pihat ja erikseen merkityt alueet ovat kiellettyjä alueita. Kielletyille alueille meneminen johtaa kilpailijan hylkäämiseen. Kilpailumaastoon saa mennä vain kilpailusuorituksen aikana.

**Leimausjärjestelmä ja Emit-kortit**  
Kilpailussa käytetään Emit-leimausjärjestelmää. Kilpailija on itse vastuussa Emit-korttinsa toimivuudesta. Maastoon ei päästetä kilpailijaa, jonka Emit-kortti ei toimi.

**Lähtö**  
Pysäköintialueelta on matkaa tietä pitkin A- ja B-sarjojen lähtöön noin 1100 m ja C- ja D-sarjojen lähtöön noin 600 m. Maastoon saa lähteä klo 16.30-19 välisenä aikana.

Seuraotteluun osallistuja ilmoittautuu kilpailuun SV:n järjestämien KU-rastien käytännön mukaisesti. Kaikki osallistujat luetaan ensin tulospalvelujärjestelmään (nimi, seura, seuraottelun rata). Tämän jälkeen seuraottelun osallistujat siirtyvät suoraan lähtöön. Osallistuja vastaa siitä, että ottaa lähdössä oman sarjansa kartan. Kartan saa kääntää näkyviin lähtöhetkellä. Lähtö tapahtuu Emitin nollauksesta. Lähtöväli samalle radalle/samaan sarjaan kuuluvien kesken on 2 minuuttia.

**Radat, sarjat, ratapituudet ja rastimääritteet**

- A (H20, H21, H35, H40) 6,4 km (KU7)

- B (D18, D20, D21, D35, D40, H18, H45, H50, H55) 4,4 km (KU5)

- C (D16, D45, D50, D55, D60, D65, H16, H60, H65, H70, H75) 3,3 km (KU3V)

- D (D70, D75, D80-, H80, H85-) 1,5 km (KU1,5)

Erillisiä rastimääritteitä ei ole.

M**aali**  
EMITin purku on välittömästi maalileimauksen jälkeen. Maali suljetaan klo 20.30.

**Keskeyttäminen**  
Keskeyttäneiden kilpailijoiden on ilmoittauduttava tai välitettävä tieto keskeytyksestä EMIT-purkupaikalle.

Yhteyshenkilö kilpailun aikana NN, puh xxxxx

TERVETULOA NAUTTIMAAN SIPOON HAASTAVISTA SUUNNISTUSMAASTOISTA!